Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14144

d) Ezenkívül meg kell jegyezni azt is, hogy amíg a jó vezetés szárazföldi útjai az éjszakai hatás miattt csak egy kicsit nagyobb távolságúak lesznek, jelentősebbek annál, mint ami a rossz vezetésű utakra megadásra került, az éjszakai hatás jóval rövidebb távolságokra válhat hangsúlyozottá. Ez bizonyos mértékben még a sugárzó rendszer jellemzőitől függő is lesz. 6.4 Az NDB-k üzemeltetését befolyásoló megfontolások 6.4.1 Modulációs mélység 6.4.1.1 Arra az előírásra vonatkozóan, hogy a modulációs mélységet annyira közel kell tartani a 95 százalékhoz, amennyire az gyakorlatilag megvalósítható, meg kell jegyezni azt, hogy az NDB-knél alkalmazott frekvenciáknál az általánosan használt kis antennák - az oldalsávok csillapítása miatt - hatással lehetnek az NDB rendszerek modulációs mélységére. 6.4.1.2 Ennél a frekvencia tartománynál az antennák szabályszerűen csak egy kis részét képezik a hullámhossz hosszának; így ennek megfelelően magas a reaktanciájuk, és magas Q értékre hajlamosak. 6.4.1.3 Ezt a hatást mutatja be a C-19. számú ábra, amely egy Állam mérései alapján került összeállításra. Ezeknél a méréseknél a modulációs frekvencia 1 020 Hz volt. Ha egy alacsonyabb modulációs frekvenciát használnának, akkor a hatás kisebb lenne. 2007/70/II. szám C-19. ábra: Az antenna Q értékének a kisugárzott jel modulációs mélységére gyakorolt hatása 6.4.1.4 A csillapítás csökkentése céljából megpróbálták a Q értékét csökkenteni. Ezt kétféleképpen lehet végrehajtani, vagy a kapacitásának, vagy az ellenállásának a növelésével. 6.4.1.5 Egy kiegészítő ellenállásnak az antennába történő beiktatása csökkenti a teljesítményt, míg ellenben a kapacitás növelésének a hatása az, hogy csökkenti a rendszer feszültségét és ezáltal csökkenti a szigetelési problémákat. 6.4.1.6 Ezen okokból kívánatosnak tekinthető az, hogy növeljék az antenna kapacitását egy olyan antenna csúcs-terhelés alkalmazásával, mint például az úgynevezett ernyő csúcs-kapacitás. 2007/70/II. szám 6.4.2 Földelési rendszerek 6.4.2.1 A frekvencia tervezés azon az alapfeltételen nyugszik, hogy a térerősséget a pontos értékén fogják tartani. Ha a földelési ellenállás nagy (azaz nem kielégítő a földelési rendszer), akkor nemcsak a sugárzási hatékonyság lesz kicsi, hanem a kisugárzott teljesítmény lesz érzékeny az éghajlati viszonyok változásaira és az egyéb, földelési veszteséget befolyásoló tényezőre. Minden esetben a földelési rendszernek a lehető legjobbnak kell lenni az összes helyi körülményt beszámítva. 6.5 A NON / A2A üzemmódú NDB-k modulációs frekvenciája kiválasztását befolyásoló megfontolások 6.5.1 Annak a ténynek a felismerése, hogy a modern keskeny sávú automatikus rádióiránymérő (ADF) vevőknek megnövelt szelektivitási jellemzőjük van, szükségessé válik annak a tényezőnek a vizsgálata, hogy ezeknek a készülékeknek a hangfrekvenciás oldalsáv csillapítása a jel tényleges modulációs mélységének csökkentését is létrehozza, azaz az a távolság, amelynél a kielégítő azonosítás elérhető, ennek megfelelően lecsökken. Az ilyen körülmények mellett - úgy gondoljuk, hogy - a 400 Hz jobb azonosítási szolgáltatást fog biztosítani, mint az 1 020 Hz. Nyilvánvaló azonban az, hogy a nagy légköri zaj esetén az 1 020 Hz-es magasabb frekvencia jóval könnyebben olvasható jelet biztosíthat. 6.6 Útmutató anyag az NDB-k ellenőrzéséhez 6.6.1 Az alábbi pontokban a különféle ellenőrzések kívánt időszakosságának irányelvei kerülnek megadásra. Ezeknek az adatoknak csak általános útmutatás a céljuk, és elfogadott az, hogy számos helyi körülmény fogja befolyásolni az Államokat a saját ellenőrző programjuk meghatározásakor. 6.6.1.1 Vivőfrekvencia 6.6.1.1.1 A vivőfrekvencia pontosságát időszakosan ellenőrizni kell egy pontos szabványhoz viszonyítva annak biztosításához, hogy a 3. Fejezet 3.4.4.2 pontjában meghatározott tűréshatárokon belül marad. Egy szabvány mérőeszközt, például egy kristály-vezérelt - az üzemi frekvenciához viszonyított 0,001 százalékos pontosságú - frekvenciamérő felhasználása ajánlott erre a célra. 6.6.1.1.2 A vivőfrekvencia stabilitásának ellenőrzését a következők szerint kell elvégezni:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes